b"\n_START_ARTICLE_\nMoviment Democr\xc3\xa0tic de Mo\xc3\xa7ambic\n_START_SECTION_\nEleccions generals de 2009\n_START_PARAGRAPH_\nA les eleccions parlament\xc3\xa0ries de Mo\xc3\xa7ambic, realitzades el 28 d'octubre de 2009, el MDM no fou autoritzat per la Comissi\xc3\xb3 Nacional d'Eleccions (Comiss\xc3\xa3o Nacional de Elei\xc3\xa7\xc3\xb5es) a participar en nou dels 13 cercles electorals de vot, al\xc2\xb7legant raons processals controvertides. El MDM s'assegur\xc3\xa0 el 3,93% del total dels vots i vuit escons de 250 a l'Assemblea de la Rep\xc3\xbablica. Daviz Simango fou el candidat del MDM a les eleccions presidencials realitzades el mateix dia, quedant en tercer lloc amb el 8,59% del total de vots. Pel que fa a les eleccions provincials, va obtenir 20 diputats a l'assemblea de la prov\xc3\xadncia de Sofala i dues a les de Niassa i Nampula.\n_START_SECTION_\nEleccions locals de 2013\n_START_PARAGRAPH_\nEn aquestes eleccions el MDM ha crescut considerablement, guanyant a quatre municipis, tres dels quals (Beira, Quelimane i Nampula) s\xc3\xb3n capitals de prov\xc3\xadncia. Tamb\xc3\xa9 va guanyar al municipi de Gur\xc3\xba\xc3\xa8, on, per orde de la CNE, les eleccions es van repetir a causa del frau electoral comprovat. El MDM va obtenir al voltant del 40% dels vots a Maputo, Matola i Chimoio, i tamb\xc3\xa9 en altres municipis.\n_START_SECTION_\nEleccions generals de 2014\n_START_PARAGRAPH_\nA les eleccions parlament\xc3\xa0ries de Mo\xc3\xa7ambic, realitzades el 15 d'octubre de 2014, el MDM  va augmentar el total de vots al 8,35% i assol\xc3\xad 17 de 250 a l'Assemblea de la Rep\xc3\xbablica. Daviz Simango repet\xc3\xad com a candidat del MDM a les eleccions presidencials realitzades el mateix dia, quedant en tercer lloc amb el 6,36% del total de vots. Pel que fa a les eleccions provincials, va obtenir representaci\xc3\xb3 a totes les assemblees provincials, tot i que a la prov\xc3\xadncia de Sofala va quedar redu\xc3\xaft a 7, per\xc3\xb2 va obtenir 9 a la prov\xc3\xadncia de Maputo."